বাংলাদেশে এর আগে ঢাকার বঙ্গবন্ধু স্টেডিয়াম (এখন নেই) ও মিরপুর শের-ই-বাংলা স্টেডিয়াম, চট্টগ্রামের এম এ আজিজ স্টেডিয়াম ও জহুর আহমেদ চৌধুরী স্টেডিয়াম, বগুড়ার শহীদ চান্দু স্টেডিয়াম, ফতুল্লার খান সাহেব ওসমান আলী স্টেডিয়াম ও খুলনার শেখ আবু নাসের স্টেডিয়াম এই ৭টি স্টেডিয়াম টেস্ট ভেন্যুর মর্যাদা পেয়েছে। এবারে সেই তালিকায় যোগ হচ্ছে সিলেট ক্রিকেট স্টেডিয়াম। আগামী বছর জানুয়ারিতে বাংলাদেশ-জিম্বাবুয়ে ম্যাচ দিয়ে যার টেস্ট অভিষেক হবে। এরও আগে এখানে অনুষ্ঠিত হবে বাংলাদেশ প্রিমিয়ার লিগ (বিপিএল)ও প্রথম শ্রেণীর ক্রিকেটের কিছু ম্যাচ। এর আগে স্টেডিয়ামকে কাঙ্ক্ষিত মানে সাজানোর চ্যালেঞ্জ মোকাবেলা করতে হচ্ছে সংশ্লিষ্টদের।